இவை யாவற்றுக்கும் அப்பால் வரலாற்றில் முதற் தடவையாக ஆட்சியாளரின் அனுசரணையோடு அதிகாரிகளின் அனுசரணையோடு போதைப் பொருள் கடத்தல், பாதாள உலக ஜாம்பவான்களின் செயற்பாடுகள், கப்பம், ஆட்கடத்தல், கொலை, காடைத்தனம் முதலான சட்டத்திற்கு புறம்பான விடயங்கள் நிறுவனமயப்பட்டுள்ளன. நாட்டின் அமைச்சர்கள் ரவுடிகளாக காiடையர்களாக சண்டியர்களாக வெளிப்படையாகவே செயற்படுவதற்கு ஜனாதிபதியின் ஆசீர்வாதம் இருக்கிறது. முன்னாள் ஐநாவின் மனித உரிமை ஆணையாளர் நவநீதன் பிள்ளையை திருமணம் முடிக்கத் தயார் என்று அமைச்சர் மேர்வின் சொல்கிறார்… முன்னாள் ஜனாதிபதி சந்திரிக்காவை தள்ளி விழுத்தி மிதித்து நிர்வாணமாக வீதியில் ஓடவைக்கனும் என அமைச்சரவை அந்தஸ்த்துள்ள உயர்கல்வி அமைச்சர் எஸ்பீ திஸ்ஸநாயக்கா சொல்கிறார்… இதை விட அசிங்கம் இருக்க முடியுமா? இந்த அசிங்கங்கள், அருவருப்புகள் யாவும் ராஜபக்ஸ நிறவனமயப்பட்டுள்ளன.